
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea alocării sumei de 3.000 lei din bugetul local al Municipiului Focșani pe anul 2015, Colegiului Tehnic ”Edmond Nicolau” pentru participarea echipei Centrului de Excelență pentru Robotică Focșani la etapa zonală a Competiției de Robotică Educațională WRO 2015, ce va avea loc în luna iunie 2015
              Consiliul Local al Municipiului Focşani, judeţul Vrancea, întrunit în şedinţă ordinară,

· Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 3.000 lei din bugetul local al Municipiului Focșani pe anul 2015, Colegiului Tehnic ”Edmond Nicolau” pentru participarea echipei Centrului de Excelență pentru Robotică Focșani la etapa zonală a Competiției de Robotică Educațională WRO 2015, ce va avea loc în luna iunie 2015 şi raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 27222/18.05.2015;

· Văzând avizul favorabil al Comisiei de buget şi administraţie publică;

· Având în vedere adresa nr.2658/11.05.2015 transmisă  de  Colegiul Tehnic ”Edmond Nicolau” Focșani şi înregistrată la nr. 26089/12.05.2015;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art. 1  (1) Se aprobă alocarea sumei de 3.000 lei din bugetul local al Municipiului Focșani pe anul 2015, Colegiului Tehnic ”Edmond Nicolau” pentru participarea echipei Centrului de Excelență pentru Robotică Focșani la etapa zonală a Competiției de Robotică Educațională WRO 2015, sumă ce va utilizată astfel: cheltuieli de deplasare 500 lei, kit de bază EV3 1.500 lei, kit expansiv 500 lei, machetă antrenament 500 lei. 
                              (2) Suma prevăzută la alin. (1) va fi utilizată de Colegiul Tehnic ”Edmond Nicolau” Focșani, din bugetul propriu de la capitolul bugetar „Învăţământ secundar superior” (65.02.04.02), articolul bugetar „Alte cheltuieli cu bunuri şi servicii” (20.30.30).

               Art. 2 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, Direcţia de resurse umane şi coordonare unităţi subordonate şi Colegiul Tehnic ”Edmond Nicolau” Focşani.

     PREŞEDINTE DE ŞEDINŢĂ,

         Balaban Elena Luminița
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană
Municipiul Focşani, 28 mai 2015

